**Сяргей Туранок** (нар. 23 сакавіка 1986, Антосіна, Дзяржынскі раён) — беларускі футбаліст (брамнік) і трэнер. У цяперашні час працуе трэнерам брамнікаў у дубліруючым складзе клуба «Іслач».

Клубная кар’ера
---------------

Пачынаў кар’еру ў дзяржынскай «Лівадыі», пазней далучыўся да мінскага «Тарпеда-СКА», дзе гуляў за дубль. Застаўся ў камандзе пасля таго, як яна ў 2005 годзе перайшла ў Другую лігу, і дапамог ёй выйграць турнір, але пасля гэтага сталічны клуб спыніў існаванне, і Туранок стаў іграком жлобінскага «Камунальніка».

У 2007—2008 гуляў за дубль жодзінскага «Тарпеда», пасля далучыўся да першалігавага светлагорскага «Хіміка». Па выніках сезона 2010 быў прызнаны найлепшым брамнікам Першай лігі. У 2011 годзе стаў іграком «Гарадзеі», якая дэбютавала ў Першай лізе. У складзе «Гарадзеі» спачатку быў асноўным брамнікам, але пазней стаў радзей з’яўляцца на полі і ў 2014 годзе вярнуўся ў «Хімік».

У пачатку 2015 года стаў іграком «Іслачы», якой у якасці асноўнага брамніка дапамог перамагчы ў Першай лізе. Пасля выхаду каманды ў Вышэйшую лігу застаўся ў якасці другога брамніка. 7 ліпеня 2016 года дэбютаваў у Вышэйшай лізе, выйшаўшы ў стартавым складзе ў матчы супраць БАТЭ (1:3). Усяго ў сезоне 2016 згуляў у чатырох матчах Вышэйшай лігі. У студзені 2017 года падоўжыў кантракт з «Іслаччу». У сезоне 2017 стаў часцей з’яўляцца на полі, правёў 12 матчаў. У сезоне 2018 быў асноўным брамнікам, у чэрвені і ліпені не гуляў з-за траўмы, пазней вярнуўся ў стартавы склад. У снежні 2018 года па заканчэнні кантракта пакінуў «Іслач».

У студзені 2019 года пачаў трэніравацца з бабруйскай «Белшыны» і неўзабаве афіцыйна стаў іграком каманды. У сезоне 2019 чаргаваўся на полі з Уладзімірам Пяцігорцам, па выніках чэмпіянату дапамог «Белшыне» вярнуцца ў Вышэйшую лігу. У лютым 2020 года падоўжыў кантракт з бабруйскім клубам. Пачынаў сезон 2020 асноўным брамнікам, але з лета саступіў месца ў складзе Аляксею Харытановічу. У снежні 2020 года па заканчэнні кантракта пакінуў «Белшыну».

У красавіку 2021 года далучыўся да «Маладзечна», дзе гуляў да канца сезона. У лютым 2022 года папоўніў склад дзяржынскага «Адзінства».

Трэнерская кар’ера
------------------

У 2020 годзе, гуляючы ў «Белшыне», выступаў таксама ў якасці трэнера.

З чэрвеня 2021 года пачаў правацаць з брамнікамі ў дзіцячай школе «Іслачы». У студзені 2022 года стаў трэнерам брамнікаў у дубліруючым складзе клуба. У снежні 2022 года атрымаў ліцэнзію УЕФА для трэнераў брамнікаў катэгорыі B.

Дасягненні
----------

* Беларусь Пераможца Першай лігі чэмпіянату Беларусі (2): 2015, 2019
* Беларусь Пераможца Другой лігі чэмпіянату Беларусі: 2005

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2003 | Д3 | Лівадыя | Беларусь | 12 | -18 |
| 2004 | дубль | Тарпеда-СКА | Беларусь | 11 | -4 |
| 2005 | Д3 | Тарпеда-СКА | Беларусь | 10 | -1 |
| 2006 | Д3 | Камунальнік | Беларусь | 11 | -7 |
| 2007 | дубль | Тарпеда | Беларусь | 22 | -26 |
| 2008 | дубль | Тарпеда | Беларусь | 27 | -25 |
| 2009 | Д2 | Хімік | Беларусь | 23 | -18 |
| 2010 | Д2 | Хімік | Беларусь | 27 | -33 |
| 2011 | Д2 | Гарадзея | Беларусь | 22 | -23 |
| 2012 | Д2 | Гарадзея | Беларусь | 19 | -10 |
| 2013 | Д2 | Гарадзея | Беларусь | 13 | -11 |
| 2014 | Д2 | Хімік | Беларусь | 30 | -26 |
| 2015 | Д2 | Іслач | Беларусь | 29 | -24 |
| 2016 | Д1 | Іслач | Беларусь | 4 | -10 |
| 2017 | Д1 | Іслач | Беларусь | 12 | -17 |
| 2018 | Д1 | Іслач | Беларусь | 17 | -23 |
| 2019 | Д2 | Белшына | Беларусь | 15 | -13 |
| 2020 | Д1 | Белшына | Беларусь | 9 | -22 |
| 2021 | Д3 | Маладзечна | Беларусь | 15 | -6 |
| 2022 | Д3 | Адзінства | Беларусь | 9 | -10 |
|

Зноскі
------

1. 1 2
2. ↑  Туранок и Слабашевич продлили контракты с "Ислочью"
3. ↑  Букаткин, Туранок и еще пять игроков покинули "Ислочь"
4. ↑  Бубнов и Туранок стали игроками "Белшины"
5. ↑  Глебко, Харитонович и Ясюкевич подписали контракты с "Белшиной". Еще три игрока продлили соглашения с клубом
6. ↑  "Белшину" покинуло 10 футболистов
7. ↑  Пополнение Д2: новый тренер "Осиповичей", "Молодечно-2018" без своих звезд (+ таблица трансферов первой лиги)
8. ↑  Тренер ФК «Единство» Константин Ященко рассказал о планах команды на сезон-2022(недаступная спасылка)
9. ↑  Сергей Туранок вошел в тренерский штаб ДЮСШ «Ислочь»
10. ↑  Дублеры «Ислочи» вышли из отпуска
11. ↑  Завершились курсы В-диплом УЕФА для тренеров вратарей (руск.).  abff.by (16 снежня 2022). Праверана 30 снежня 2022.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |